Diari Oficial de la Generalitat Valenciana


Sumari del DOGV 1025, del 14-03-1989 (1989/800989)

RESOLUCIÓ de 21 de febrer de 1989, del President de l'Institut de la Mitjana i Petita Indústria de la Generalitat Valenciana (IMPIVA), per la qual s'estableixen els programes de l'Institut per a 1989.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1025

Data del DOGV
:   14-03-1989

Secció del DOGV
:   ALTRES DISPOSICIONS

Número del document
:   1989/800989


Data del document
:   21-02-1989

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 21 de febrer de 1989, del President de l'Institut de la Mitjana i Petita Indústria de la Generalitat Valenciana (IMPIVA), per la qual s'estableixen els programes de l'Institut per a 1989.  
Vist l?article 9 d) del Reglament de l?IMPIVA, aprovat per Decret 65/1984, de 2 de juliol, i el Decret 197/1985, de 23 de desembre, pel qual s'aprova l'adopció de mesures destinades a procurar l?expansió, modernització i racionalització de la indústria, comerç i turisme de la Comunitat Valenciana.  
Atés que el Comitè de Direcció de l?IMPIVA, en sessió de 20 de febrer de 1989, acordà aprovar els programes per a l?exercici 1989, de conformitat amb les propostes formulades per la Secretaria General, resolc:  
1. Aprovar els Programes IMPIVA corresponents a l?exercici 1989, de conformitat amb l'acord del Comitè de Direcció de l?IMPIVA, de 20 de febrer de 1989, que són els següents:  
- Programa d'Instituts Tecnològics i altres Entitats de Suport a la Innovació.  
- Programa de Promoció de la Qualitat.  
- Programa de Suport al Sector Terciari Avançat.  
- Programa de Tècniques de Comercialització.  
- Programa de Centres d'Empreses i Innovació (CEI).  
- Programa de Suport a Projectes de Noves Empreses Innovadores.  
- Programa d'Informació Industrial.  
2. Per a l'aprofitament efectiu del règim previst als Programes enunciats, el sol·licitant, en el termini d'un mes, a comptar des de la finalització de l'activitat, haurà de justificar la realització d'aquesta, d'acord amb el pressupost presentat i en la forma detallada al Programa o resolució corresponent.  
3. No es podrà accedir al règim de programes previstos en aquesta Resolució, sense estar al corrent de les obligacions fiscals i davant la Seguretat Social.  
4. Els expedients contenint la descripció detallada dels programes, així com l?especificació de les condicions d'accés, termini, lloc de presentació d'instàncies, etc., així com el montant pressupostàriament establert en cada cas, seran a la disposició dels interessats a la Secretaria General de l?IMPIVA (c/ plaça de l'Ajuntament, nº 6, València), i als Serveis Territorials d?Indústria i Energia d'Alacant(c/ Churruca, nº 4) i de Castelló (c/ Manuel Segarra Ribes, nº 7), de la Conselleria d?Indústria, Comerç i Turisme.  
València, 21 de febrer de 1989. - El President de l?Institut de la Mitjana i Petita Indústria de la Generalitat Valenciana: Andrés García Reche.